Иске Шөгер

Иске Шөгер — Татарстан Республикасының Лениногорск районындагы татар авылы.
 Географиясе 
Иске Шөгер Татарстанның башкаласы Казаннан көньяк-көнчыгышка таба 237 чакрым, ә район үзәге Лениногорскидан көньяк-көнбатышка таба 23 чакрым ераклыкта урнашканImplementations of the haversine formula in 91 languages at rosettacode.org and in 17 languages on codecodex.com ..

 Климат 

Климат уртача континенталь. Кёппен-Гейгер климатлар классификациясе буенча климатның коды: DfbWorld Map of the Köppen-Geiger climate classification, Institute for Veterinary Public Health, University of Veterinary Medicine Vienna. Уртача еллык һава температурасы 4.3 °C.NASA Surface meteorology and Solar Energy Data Set, RETScreen International
 Тарих 
Иске Шөгер авылы аксакаллары Исхак, Кыям, Габдерәзак абыйлар фикеренчә, авыл оешканга 350—400 еллар бар. Аны Шөгер исемле кеше нигезләгән. Элек бу тирәләрдә куе урман үскән. Халыкка йортлар салу һәм басу булдыру өчен җир ачарга кирәк булган. Өлкәннәр бу тирәләрне Нугай җирләре дип йөртә. Ягъни электә бу урыннар татарлар дәүләте (Нугай урдасы) җирләре булып исәпләнгән. Шөгер атамасы тарихи чыганакларда һәм халык авыз иҗаты әсәрләрендә шактый очрый.
Шушма һәм Шөгер елгалары буена утырган Шөгер авылы 1747 елда үткәрелгән Икенче  документларында искә алына. 1859 ел мәгълүматларын эченә алган тарихи чыганактан күренгәнчә, авылда 19 хуҗалык булып, аларда 66 ир-ат һәм 68 хатын-кыз көн иткән, мәчет эшләгән.
1870 елда Шөгер якларына килеп чыккан Америка сәнәгатьчесе Ласло Шандор нефть эзләү барышында Шөгерне үзенең төп үзәге итә, йортын шунда сала, складлар төзи. 1881 елда ул Шөгердә кечерәк кенә гудрон (битум) заводы ача.
Революциягә кадәр Шөгердә өч мәхәллә эшли. Дүртенче мәчет 1920 елда Иске Шөгердән Яңа Шөгер аерылып чыккач төзелә.
Иске Шөгер авылы тарафында тау, елга-инеш, чишмә-кизләү, кое атамалары байтак. Авыл халкы тирә-юньнәрендәге географик атамаларны көндәлек кулланышка кертеп яши. Елгалар: Шушма, Шөгер суы, Зубай суы һ. б. Чишмә-кизләүләр: Габдерәхим чишмәсе, Кичү тау чишмәсе, Мунча коесы чишмәсе, Дегет базы чишмәсе, Тукмак чишмәсе, Тамчылы чишмәсе, Җир күпер чишмәсе, Текә тау чишмәсе, Олы чишмә, Насыйр чишмәсе һ. б. Коелар: Мунча коесы, Кыяр коесы, Айгыр коесы, Бетле коесы, Сасы кое, Миннехәер коесы, Олы кое һ. б. Таулар: Тәкә тавы, Бизмән тау, Озын тау, Текә тау, Терекөмеш тавы, Жандур тавы (бу тау атамасы Шондор исеменең үзгәртелүе нәтиҗәсендә барлыкка килгән), Габбас тавы, Чат тау, Коры күл тавы, Кырын тау, Кичү тау башы, Мәликул тавы, Баллы тау, Кырым тавы һ. б.
 Халык 

2020 елгы халык санын алу нәтиҗәләре буенча биредә 773 кеше яшиДәүләт статистикасы Федераль хезмәтенең Татарстан Республикасы буенча территориаль органы., шул исәптән:
татарлар — 92,37%,
урыслар — 5,56%,
башка халыклар — 1,68%,
милләтен күрсәтмәүчеләр — 0,39%.

 Күренекле кешеләре 

 туу Исем әлма-матер һөнәр төре эш урыны үлем датасы үлем урыны 1916 Ибраһим Мурзин    1946-01 Sarata 1916-07-27 Зиннәт Шәрифуллин    2010-01-04  1918-11-15 Ислам Халиков    1944 Sarata 1920-01-15 Самат Садриев    1988-01-20 Лениногорск 1935-01-13 Җәмит Рәхимов  әдәбиятчеязучы  1996-12-23 Лениногорск 1940-08-04 Энгель Таһиров Казан (Идел буе) федераль университеты тарихчыфәнни хезмәткәр Казан дәүләт мәдәният институтыВ. Г. Тимирясов исемендәге Казан инновацион университеты   1981-02-04 Илсөя Бәдретдинова Казан дәүләт мәдәният институтыЛениногорск музыка-сәнгать педагогика көллиятеКазан милли тикшеренү технология университеты җырчы «Татарстан яшьләре»  

Иске Шөгер авылында язучы, тарихи романнар авторы Җәмит Гата улы Рәхимов (1935—1996) туып үскән. Шул ук авылда тарихчы, җәмәгать эшлеклесе, тарих фәннәре докторы, профессор, Татарстан Фәннәр академиясенең хакыйкый әгъзасы, Татарстанның атказанган фән эшлеклесе, Татарстанның фән һәм техника өлкәсендәге Дәүләт бүләге лауреаты, Татарстанның Дәүләт Советы депутаты Индус Ризакъ улы Таһиров (1936) һәм аның энесе тарих фәннәре докторы Энгель Ризакъ улы Таһиров (1940) туганнар.
 Ибраһим Мурзин (1916-1945), Сәвитләр Берлеге Каһарманы.
 Зиннәт Шәрифуллин (1916-2010), Социалистик Хезмәт Каһарманы.
 Искәрмәләр 

 Чыганаклар 
 Татарская энциклопедия, Институт Татарской энциклопедии (ИТЭ) Академии наук РТ.
 Рухи башкалабыз: Мәшһүр татар авыллары / Ф.Г. Гарипова. – Казан: Мәгариф, 2005, - 247 б.